open-index/open-wikipedia-markdown huggingface dataset:
კანტაბრიის მუნიციპალიტეტები

300px|მინი|ასტურიის მდებარეობა ესპანეთის რუკაზე
ესპანეთის ავტონომიური გაერთიანება და პროვინცია კანტაბრია () შედგება 102 მუნიციპალიტეტისაგან. კანტაბრიამ ავტონომიური გაერთიანების სტატუსი მიიღო 1978 წლის კონსტიტუციის თანახმად. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით. 

კანტაბრიის მუნიციპალიტეტები ერთიანდებიან 12 კომარკაში: ტრასმიერა (19 მუნიციპალიტეტი), ლოს-ვალიეს-პასიეგოსი (13), სახა-ნანსა (12), ბესაია (11), კამპოო-ლოს-ვალიესი (11), ასონ-აგუერა (9), კოსტა-ოქსიდენტალი (8), სანტანდერი (8), ლიებანა (7) და კოსტა-ორიენტალი (4). 

კანტაბრიის ავტონომიური გაერთიანების ფართობია 5321 კმ² და 2019 წლის მონაცემებით მოსახლეობის რაოდენობა შეადგენს 581 078 მაცხოვრებელს. დედაქალაქია სანტანდერი, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ვალდერედიბლე (298,24 კმ²), ხოლო ყველაზე პატარა — რეინოსა (4,12 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
დივიაკე-კარავასტას ეროვნული პარკი

**დივიაკე-კარავასტას ეროვნული პარკი** () — ეროვნული პარკი ალბანეთის დასავლეთ ნაწილში, რომელიც მიზექეს ვაკიდან ადრიატიკის ზღვამდეა გადაჭიმული. პარკს დაახლოებით 222.3 კვადრატული კილომეტრის (22,230 ჰა) ტოლი ფართობი უჭირავს. დაცულ ტერიტორიაზე ძირითადად მდებარეობს ჭარბტენიანი ტერიტორიები, სანაპირო მდელოები, ჭალები, მეჩხერი ტყეები, ლერწმის მდელოები, ტყეები და ესტუარები. დივიაკე-კარავასტას ეროვნული პარკი მნიშვნელოვანია იმ ფრინველებისა და მცენარეებით, რომლებიც ამ ტერიტორიაზე გვხვდება. გი აღიარებულია, როგორც საერთაშორისო მნიშვნელობის ფრინველთა და მცენარეთა მნიშვნელოვანი არეალი.

ხმელთაშუა ზღვაში ყველაზე დიდთა შორის, კარავასტას ლაგუნა რამსარის კონვენციის მიხედვით დასახელებულია და აღიარებულია, როგორც საერთაშორისო მნიშვნელობის ჭაობი. ის ადრიატიკის ზღვისგან გამოყოფილია ქვიშის დიდი ზოლით, რომელიც ნალექებისა და მდინარეების, შკუმისა და სემანის მყარი ჩამონატანის საშუალებით შეიქმნა. ზღვასთან სიახლოვის გამო, დივიაკე-კარავასტას პარკში ხმელთაშუა ზღვის ჰავაა და ტემპერატურა 12 °C-დან (თებერვალში) 24 °C-მდე აგვისტოში) მერყეობს. ეროვნულ პარკში ბინადრობს 228 სახეობის ფრინველი, 25 სახეობის ძუძუმწოვარი, 29 სახეობის ქვეწარმავალი და 29 სახეობის ამფიბია. დივიაკე-კარავასტე ასევე ცნობილია საფრთხეში მყოფი და ძალიან იშვიათი ხუჭუჭა ვარხვით, რომლის საერთო მოსახლეობის 5% სწორედ ამ ეროვნულ პარკში ბინადრობს.

ჭარბტენიან ტერიტორიებსა და ჭაობებში ხშირია წყალმცენარეები და თესლოვანი მცენარეები. ტყეები და მეჩხერი ტყეები შერეული სახისაა და გვხვდება  როგორც ფოთლოვანი, ასევე წიწვოვანი მცენარეები. მცენარეთა ასეთი მრავალფეროვნება მდინარეების ხეობებისა და ზღვის ნაპირის სიახლოვითაა განპირობებული. აქვე ბინადრობენ ისეთი ცხოველები, როგორებიცაა ჩვეულებრივი მელა, ტურა და ევროპული შველი.

## გეოგრაფია
დივიაკე-კარავასტას ეროვნულ პარკს სტრატეგიული მდებარეობა აქვს და ის ადრიატიკის ზღვის სამხრეთ-აღმოსავლეთ სანაპიროზე მდებარეობს. პარკი ძირითადად მდებარეობს 40° და 55° ჩრდილოეთ განედსა და 19° და 29° აღმოსავლეთ გრძედს შორის. მას უჭირავს 222.30 კვადრატული კილომეტრი ალბანეთის ფიერის ოლქის სამხრეთ-დასავლეთ ნაწილში. ის ალბანეთის ადრიატიკის ზღვის სანაპიროს მნიშვნელოვან და დიდ მონაკვეთს მოიცავს. პარკთან ყველაზე ახლოს, აღმოსავლეთით მდებარეობს ქალაქი დივიაკე. დაახლოებით 35 კილომეტრის სიგრძის სანაპირო ზოლის ძირითადი ნაწილი დაბლობებსა და ვაკეებს უჭირავს და ის მდინარეების, შკუმბინისა და სემანის შესართავებს მოიცავს.

## ბიომრავალფეროვნება
### ფლორა
პარკის ტყეები მრავალფეროვანია, გვხვდება როგორც წიწვოვანი მცენარეები, ასევე ფოთლოვანი მცენარეები. პარკში ასევე გვხვდება ხეების სხვადასხვა სახეობა, მათ შორის ღვია, ტირიფი, მუხა, მურყანი, თელა და იფანი. ეროვნულ პარკში მდებარე კარავასტას ეროვნული პარკი ერთადერთი ადგილია ადრიატიკისა და იონიის ზღვებს შორის, სადაც ხუჭუჭა ვარხვი ბინადრობს.

## გალერეა

ფაილი:A fishermen house in Karavasta Lagoon (Divjakë-Karavasta National Park).jpg|მეთევზის სახლი
ფაილი:Karavastra National Park (30911403928).jpg|კარავასტას ლაგუნა
ფაილი:Divjaka-Karavasta National Park Visitor Center (OSCAL19 trip).jpg|ტურისტთა და ვიზიტორთა ცენტრი
ფაილი:Divjaka tower (OSCAL19 trip).jpg|დასაკვირვებელი კოშკი
ფაილი:Landscape of the sand bars in Karavasta.jpg|ქვიშის დიუნები

## სქოლიო
კატეგორია:ალბანეთის ეროვნული პარკები
შუშანინ დაგლარი ბაშნი დუმანლი

**«შუშანინ დაგლარი ბაშნი დუმანლი»** ( — შუშის მთების მწვერვალები ნისლითაა დაფარული) — ხანენდე ხან შუშინსკის მაგრამ შუშინსკისაგან მაინც მოითხოვეს სიმღერის ტექტის გადაკეთება, უთხრეს რა, რომ საბჭოთა შუშის მთების მწვერვალები ვერ იქნებიან «ნისლში», და ხენენდემ ჩაწერა სიმღერა ახალი რედაქციით, სადაც პირველი სტრიქონი გადააკეთა ასეთი სახით - «შუშანინ დაგლარი დეილ დუმანლი» ( — შუშის მთები არ არიან დაფარული ნისლით). თუმც დღესდღეობით ეს სიმღერა სრულდება თავდაპირველად შექმნილი ვარიანტით.

ამის შედეგად, ამ სიმღერამ ფართო გავრცელება ჰპოვა ზეპირსიტყვიერებაში, ფოლკლორში გადავიდა და სახალხო კუთვნილება გახდა. იგი «აზერბაიჯანის სახალხო სიმღერების» კრებულშიც კი იქნა შეტანილი(1967). ეს სიმღერა მუღამის შემსრულებლების ტრიომ შეასრულა აზერბაიჯანული საბჭოთა ფილმის «დერვიში პარიზს აფეთქებს» (1976) ერთ-ერთ ეპიზოდში, სადაც მოქმედება ვითარდება ყარაბაღში.

## სქოლიო
კატეგორია:XX საუკუნის სიმღერები
კატეგორია:აზერბაიჯანული მუსიკა
ა-ბოლა

**ა-ბოლა** (, ) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ტიერა-დე-სელანოვის კომარკის შემადგენლობაში.  ფართობი — 34,9 კმ². მოსახლეობა — 1113 კაცი (2020 წ.).

## იხილეთ აგრეთვე
* ორენსეს მუნიციპალიტეტები

## რესურსები ინტერნეტში
* ა-ბოლის მუნიციპალიტეტის ოფიციალური საიტი 

## სქოლიო
კატეგორია:ორენსეს მუნიციპალიტეტები
კატეგორია:ორენსეს ქალაქები
სერგეი ნევსკი

**სერგეი არსენის ძე ნევსკი** (; დ. 2 ივლისი, 1908, სოფ. ტროიცკოე-ბოლშოე, ტვერის გუბერნია — გ. 2 ივლისი, 1938, ლენინგრადი) — რუსი საბჭოთა ბოტანიკოსი. ბიოლოგიურ მეცნიერებათა კანდიდატი (1935). 1927–1929 წლებში სწავლობდა ტვერის პედაგოგიურ ინსტიტუტში. 1929 წლიდან გარდაცვალებამდე მუშაობდა ლენინგრადის მთავარი ბოტანიკური ბაღის უფროსი მეცნიერი თანამშრომლის თანამდებობაზე. 1929 წელს მონაწილეობა მიიღო სამხრეთ ურალში წარმოებულ ექსპედიციაში, 1939 წელს — თურქმენეთში  (კუგითანგთაუს ქედი) წარმოებულში. მოღვაწეობდა სისტემატიკისა და ფლორისტიკის დარგში — იკვლევდა უმაღლეს მცენარეთა (მარცვლოვანთა, ჯადვარისებრთა) სისტემატიკას, ფლორის გენეზისა და ისტორიას. მონაწილეობას იღებდა მრავალტომიანი გამოცემის „სსრკ-ის ფლორის“ შექმნაში. ავტორია 33 სამეცნიერო პუბლიკაციისა. აღწერა მცენარეთა 30-მდე გვარი და რამდენიმე ასეული სახეობა. გარდაიცვალა ტუბერკულოზით.

## სქოლიო 
კატეგორია:ტუბერკულოზით გარდაცვლილები
კატეგორია:საბჭოთა ბოტანიკოსები
კატეგორია:სანქტ-პეტერბურგში გარდაცვლილები
ორენსე

**ორენსე** (, ) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ორენსეს კომარკის შემადგენლობაში.  ფართობი — 85,2 კმ². მოსახლეობა — 105 643 კაცი (2020 წ.).

## იხილეთ აგრეთვე
* ორენსეს მუნიციპალიტეტები

## რესურსები ინტერნეტში
* ორენსეს მუნიციპალიტეტის ოფიციალური საიტი

## სქოლიო
კატეგორია:ორენსეს მუნიციპალიტეტები
კატეგორია:ორენსეს ქალაქები
ნაღვარევი (მრავალმნიშვნელოვანი)

საკუთარი სახელი **ნაღვარევი** შეიძლება აღნიშნავდეს:

* ნაღვარევი — სოფელი მცხეთა-მთიანეთის მხარის დუშეთის მუნიციპალიტეტში;
* ნაღვარევი — სოფელი აჭარის ავტონომიური რესპუბლიკის შუახევის მუნიციპალიტეტში.
იამანგულოვო

**იამანგულოვო** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 237 ადამიანი. რაიონულ ცენტრ ერმოლაევოდან დაშორებულია 27 კილომეტრით. უახლოესი რკინიგზის სადგურია ერმოლაევო, რომელიც დაშორებულია 28 კმ-ით.

2002 წლის აღწერის მიხედვით მოსახლეობის უმრავლესობას ბაშკირები შეადგენენ (96%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
ხონჩა

220პქ|მინი|ხონჩა ლანგარზე, სანთლებით, წითელი ლენტითა და კაკლებით მორთული

**ხონჩა** () — ძირითადად ქორწილისათვის მორთული სასაჩუქრე კალათა ან ლანგარი. ხონჩაში სტუმრებს ქორწილამდე ერთი კვირით ადრე მოაქვთ ყველა სახის საქორწილო აქსესუარი, როგორიცაა ოჯახის კეთილდღეობის სიმბოლოები, საქორწილო კოსტუმები და პატარძლის თეთრეული, სუნამოები, ასევე ტკბილეული და ალკოჰოლი.

ხონჩას ასევე იყენებენ ქორწილების დროსაც. ტრადიცია ფართოდ არის გავრცელებული აზერბაიჯანელებში, აგრეთვე ზოგიერთ თურქულ და ირანულ ხალხებში.

## რესურსები ინტერნეტში
*Xonca ens.az

კატეგორია:ნოვრუზი
ბარსენა-დე-პიე-დე-კონჩა

**ბარსენა-დე-პიე-დე-კონჩა** () — ქალაქი და მუნიციპალიტეტი ესპანეთში, შედის კანტაბრიის პროვინციის ბესაიის კომარკის შემადგენლობაში.  ფართობი — 31,3 კმ². მოსახლეობა — 672 კაცი (2020 წ.).

## იხილეთ აგრეთვე
* კანტაბრიის მუნიციპალიტეტები

## რესურსები ინტერნეტში
* ბარსენა-დე-პიე-დე-კონჩის მუნიციპალიტეტის ოფიციალური საიტი

## სქოლიო
კატეგორია:კანტაბრიის მუნიციპალიტეტები
კატეგორია:კანტაბრიის ქალაქები
წვერი

საკუთარი სახელი **წვერი** შეიძლება აღნიშნავდეს:

* წვერი — სოფელი ქარელის მუნიციპალიტეტში;
* წვერი — სოფელი თეთრიწყაროს მუნიციპალიტეტში.
მარგარიტა ბურგუნდიელი (1250-1308)

**მარგარიტა ბურგუნდიელი** (; დ. 1250 ― გ. 4 სექტემბერი, 1308) ― ბურგუნდიული დინასტიის წარმომადგენელი. ნეაპოლის დედოფალი 1268-1285 და სიცილიის დედოფალი 1268-1282 წლებში, როგორც მეფე კარლო I-ის მეორე მეუღლე. 

## ადრეული ცხოვრება 
მარგარიტა დაიბადა 1250 წელს. იგი იყო ნევერის გრაფ ოდო ბურგუნდიელისა და მისი მეუღლის, მოდ დე დამპიერის მეორე ქალიშვილი. 1262 წელს მამამისმა მას ტონერის გრაფინიის წოდება მისცა, რომელსაც იგი სიცოცხლის ბოლომდე ფლობდა.
მარცხნივ|მინი|320x320პქ|დედოფალი მარგარიტა

## დედოფლობა 
მას შემდეგ, რაც 1267 წელს ნეაპოლისა და სიცილიის დედოფალი ბეატრის პროვანსელი გარდაიცვალა, მისმა ქმარმა, მეფე კარლო I-მა ახალი საცოლის ძიება დაიწყო და არჩევანი მალევე შეაჩერა მარგარიტაზე. ისინი 1268 წლის 18 ნოემბერს დაქორწინდნენ, რითაც იგი ნეაპოლისა და სიცილიის ახალი დედოფალი გახდა. მათ მხოლოდ ერთი საერთო შვილი შეეძინათ: პრინცესა მარგერიტა, რომელიც ჩვილობაშივე დაიღუპა. 1277 წლიდან მარგარიტა ასევე ფლობდა იერუსალიმის ტიტულარული დედოფლის წოდებას. მას შემდეგ, რაც 1282 წელს სიცილიის სამეფო არაგონს გადაეცა, მარგარიტა მხოლოდ ნეაპოლის დედოფალი იყო.

## უკანასკნელი წლები 
1285 წლის 7 იანვარს მარგარიტა დაქვრივდა და ნეაპოლის ტახტი მისმა გერმა, მეფე კარლო II-მ დაიკავა. ამის გამო მან დატოვა ნეაპოლი და ტორენში დაბრუნდა თავის მამულში, სადაც იგი ტრიპოლის გრაფ ბოემონდ VII-ის ქვრივ მარგარიტა დე ბრიენთან და ლათინთა ტიტულარულ იმპერატრიცა ეკატერინე I დე კურტენესთან ერთად ცხოვრობდა. ტორენში ცხოვრებისას სამი ქალბატონი საქველმოქმედო საქმიანობას ეწეოდა და ძირითად დროს ლოცვაში ატარებდა. მარგარიტამ ასევე დააარსა ფონტენილის ჰოსპიტალი.

1308 წლის 4 სექტემბერს, 58 წლის მარგარიტა ბურგუნდიელი გარდაიცვალა. ვინაიდან მას შვილები არ დარჩენია, მისი საგრაფო მისი დის შვილიშვილს, შალონ-ოქსერის გრაფ ჟან II-ს გადაეცა.

## ლიტერატურა 
* Previté-Orton, L'Italia nella seconda metà del XIII secolo, in «Storia del mondo medievale», vol. V, 1980, pp. 198–244.

კატეგორია:დაბადებული 1250
კატეგორია:გარდაცვლილი 4 სექტემბერი
კატეგორია:გარდაცვლილი 1308
კატეგორია:ნეაპოლის დედოფლები
კატეგორია:სიცილიის დედოფლები
კორტეგადა

**კორტეგადა** () — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის რიბეიროს კომარკის შემადგენლობაში.  ფართობი — 26,9 კმ². მოსახლეობა — 1070 კაცი (2020 წ.).

## იხილეთ აგრეთვე
* ორენსეს მუნიციპალიტეტები

## რესურსები ინტერნეტში
* კორტეგადის მუნიციპალიტეტის ოფიციალური საიტი

## სქოლიო
კატეგორია:ორენსეს მუნიციპალიტეტები
კატეგორია:ორენსეს ქალაქები
რუპერტ მერდოკი

**კით რუპერტ მერდოკი** (; დ. 11 მარტი 1931, მელბურნი, ავსტრალია) — ავსტრალიური წარმოშობის ამერიკელი მეწარმე და მედიამაგნატი, რომელიც News Corp-ის მეშვეობით ფლობს ასობით ადგილობრივ, ეროვნულ და საერთაშორისო გამომცემლობებს მსოფლიოს მასშტაბით, მათ შორის გაერთიანებულ სამეფოში („The Sun“ და „The Times“), ავსტრალიაში („The Daily Telegraph“, „Herald Sun“ და „The Australian“), აშშ-ში („The Wall Street Journal“ და „New York Post“), წიგნების გამომცემლობას „HarperCollins“ და ტელეარხებს „Sky News Australia“ და „Fox News“ (Fox Corporation-ის მეშვეობით). იგი აგრეთვე ფლობდა სატელეკომუნიკაციო კომპანია Sky-ის (2018 წლამდე), კინოკომპანია 21st Century Fox-სა (2019 წლამდე) და აწ უკვე გაუქმებულ გაზეთ „News of the World“-ს.

მამის გარდაცვალების შემდეგ, 1952 წლიდან, მერდოკი, მამის მცირე გაზეთის „The News“ ხელმძღვანელობას შეუდგა. 1950-1960-იან წლებში გახდა რიგი გაზეთების მფლობელი ავსტრალიასა და ახალ ზელანდიაში. 1969 წელს შეისყიდა ბრიტანული ტაბლოიდი „News of the World“. საკუთარი ინტერესების გასაფართოებლად და ამერიკის ბაზარზე შესასვლელად 1974-წელს საცხოვრებლად გადავიდა ნიუ-იორკში. ამასთანავე მან შეინარჩუნა საკუთარი ინტერესები ავსტრალიასა და გაერთიანებულ სამეფოში. 1981 წელს შეისყიდა მსოფლიოში ცნობილი გაზეთი „The Times“. 1985 წელს იქცა აშშ-ის ნატურალიზებულ მოქალაქედ, რითაც უარი თქვა ავსტრალიის მოქალაქეობაზე, რათა დაეკმაყოფილებინა იურიდიული მოთხოვნა აშშ-ის სატელევიზიო ქსელების ფლობის შესახებ. იმავე წელს მისმა ჰოლდინგურმა კომპანია News Corporation-მა შეისყიდა კინოკომპანია 20th Century Fox, 1989 წელს — გამომცემლობა HarperCollins, ხოლო 2007 წელს — ჟურნალი „The Wall Street Journal“ (2007). 1990 წელს მერდოკმა დააარსა ბრიტანული ტელეკომპანია „Sky“. 1990-იან წლებში მან საკუთარი საქმიანობა გააფართოვა აზიასა და ლათინო ამერიკაში. 2000 წელს მერდოკის „News Corporation“ ფლობდა 800-ზე მეტ კომპანიას 50-ზე მეტ ქვეყანაში, რომლის საერთო ღირებულება 5 მილიარდ აშშ დოლარს აღემატებოდა.

2011 წლის ივლისში მერდოკი სატელეფონო მოსმენებთან დაკავშირებულ სკანდალში გაეხვა. მისი კომპანიის, მათ შორის „News of the World“-ის თანამშრომლები რეგულარულად ახორციელებდნენ ცნობილი ადამიანების, ბრიტანეთის სამეფო ოჯახის წევრების, სახელმწიფო მოხელეებისა და მათ შორის რიგითი ადამიანების ტელეფონების უკანონოდ მოსმენას. 2012 წლის 21 ივლისს მერდოკმა News International-ის დირექტორის თანამდებობა დატოვა.

მერდოკს საკუთარი ბიზნესისა და პოლიტიკური მოკავშირეების მხარდაჭერის მიზნით, მის მრავალ გაზეთსა თუ ტრლეარხს მედიამიკერძოებაში ადანაშაულებენ. ზოგიერთი ექსპერტის განცხადებით, მერდოკი დიდ გავლენას ახდენდა აშშ-ში, ავსტრალიასა და გაერთიანებულ სამეფოში მომხდარ მნიშვნელოვან პოლიტიკურ მოვლენებზე.

## რესურსები ინტერნეტში
* 
* 
* 
* რუპერტ მერდოკი — Newscorp.com

## სქოლიო
კატეგორია:დაბადებული 11 მარტი
კატეგორია:დაბადებული 1931
კატეგორია:ამერიკელი მილიარდერები
კატეგორია:XX საუკუნის ამერიკელი ბიზნესმენები
კატეგორია:ინგლისელი ამერიკელები
კატეგორია:ირლანდიელი ამერიკელები
კატეგორია:შოტლანდიელი ამერიკელები
კატეგორია:ცოცხალი ადამიანები
ბრეთის მეურნეობა

**ბრეთის მეურნეობა** — სოფელი საქართველოში, შიდა ქართლის მხარის ქარელის მუნიციპალიტეტში, გიგანტის თემში. მდებარეობს შიდა ქართლის ვაკეზე. ზღვის დონიდან 700 მეტრზე.

## სქოლიო
კატეგორია:ქარელის მუნიციპალიტეტის სოფლები
გოდერძიშვილების დარბაზი

300px|მინი|მარჯვნივ|გოდერძიშვილების დარბაზი ეთნოგრაფიულ მუზეუმში.
**გოდერძიშვილების დარბაზი** – გიორგი ჩიტაიას სახელობის ეთნოგრაფიულ მუზეუმში ღია ცის ქვეშ დაცული ქართული, კერძოდ კახეთში, მდინარე ივრის ხეობაში გავრცელებული „დარბაზული“ საცხოვრებელი.

## ისტორია
„დარბაზული“ საცხოვრებელი ძირითადად მდინარე ივრის ხეობაში, გარე კახეთში იყო გავრცელებული. სწორედ აქედან, საგარეჯოს რაიონის სოფელ გიორგიწმინდიდან გადმოიტანეს ღია ცის ქვეშ მუზეუმში გოდერძიშვილების დარბაზი 1973 წელს. ესაა ორდედაბოძიანი, რვაწახნაგოვანი, პარალელურწყობიანი გვირგვინითა და ორიარუსიანი თარო–კედლით აგებული. ხის მასალად მუხაა გამოყენებული დარბაზის გვირგვინი თოთხმეტ საფეხურიანია და შიდა სივრცეებისაკენ მოქცეული წიბოების ქვედა ნაწილები გრეხილის მსგავსი ჩუქურთმებითაა შემკული. ეს ის უნიკალური შემთხვევაა, როდესაც დარბაზის აგების თარიღი მხედრული ასოებით ამოკვეთილი იყო „დედაბოძზეც“ და სახლის ფასადზეც ჩაშენებულ ქვაზეც. ეს უკანასკნელი გვამცნობს: 

ამრიგად, წარწერის მიხედვით, გოდერძიშვილებს დარბაზის მშენებლობა 1850 წელს დაუწყიათ. ამჟამად აქ მოწყობილია XIX საუკუნის კახელი გლეხის ოჯახის ყოფა–ცხოვრების ამსახველი ექსპოზიცია. (ეზოში აგებულია „სათონე“ სადაც ცხვება დედას პური და კახური შოთები).

გიორგიწმინდის ანუ გოდერძიშვილების დარბაზის ორივე დედაბოძი თავზე უხვადაა მოჩუქურთმებული კვეთილი ასტრალური გამოსახულებებითა და ამოჩუქურთმებული ფიგურებით. პირველი დედაბოძის თავხეზე სხივოსან წრეში ჩასმული მბრუნავი მზის გამოსახულება ანუ ბორჯღალია. მის ორივე მხარეს შედარებით მომცრო ბორჯღალები და ვარსკვლავთა გამოსახულებანია. მზის გამოსახულების ქვემოთ გეომეტრიული ორნამენტებით შექმნილი მმრავალკუთხედი ორ ნაწილადაა გაყოფილი. ორ დედაბოძს შორის კერაა გამართული, რომელიც დედაბოძთან ერთად, ტრადიციული ქართული სტილით, თევზიფეხურადაა წარმოდგენილი. დერეფნის სვეტები, თახჩების ე. წ. საპირეები ქართული აგურითაა გამოყვანილი. შესასვლელის მოპირდაპირე მხარე სანახევროდ მიწაშია შედგმული, სადაც გამართულია თარო–კედელი, თახჩა–ნიშები. პირველი იარუსის დიდი ზომის ნიშები განკუთნილია ხალმებისათვის (ანუ დერგები), თუჯისა და სპილენძის თანგირა ქვაბებისათვის. ზედა იარუსზე განთავსებულია საოჯახო ჭურჭელი – თიხის, რქის,სპილენძის ნივთები, მოჭიქული და მოუჭიქავი ქილები მაწვნისთვის, მურაბებისა და სხვა ნუგბარისათვის. დარბაზის განიერ ერთ მეტრზე მეტი საგნის კედლებში გამოყვანილია განჯინები, წალოები, ნიშები საოჯახო ნივთებისთვის, ლოგინისა და სხვა საოჯახო ინვენტარისთვის. დარბაზი ორად, საქალოდ და სამამაკაცო ნაწილადაა გაყოფილი. საქალებო მხარეს ტახტი გაწყობილია ხალიჩ–ფარდაგებით, ამოქარგული ბალიშ–მუთაქებით, საფეიქრო დანიშნულების ხელსაწყოებით, ჯარათი, საჩეჩელით, სახრელ–თითისტარით. სამამკაცო ნაწილში შესაბამისად მამაკაცთათვის განკუთვნილი საოჯახო და სამეურნეო ნივთებია განთავსებული.

## იხილეთ აგრეთვე
*თბილისის ეთნოგრაფიული მუზეუმი ღია ცის ქვეშ

## ლიტერატურა
* *შოშიტაშვილი ნ.,* ერდოგვირგვინიანი დარბაზული სახლები, ჟურნალი „ისტორიანი“, № 7, 2019, გვ., 41-42

## რესურსები ინტერნეტში
* ქართული ერდოგვირგვინიანი დარბაზი შესაძლოა არამატერიალური კულტურის ძეგლად გამოაცხადონ

კატეგორია: კახეთი
კატეგორია: კულტურული მემკვიდრეობა
ქრისტიანული ათეიზმი

**ქრისტიანული ათეიზმი** —  ქრისტიანობის ფორმა, რომელიც უარყოფს ქრისტიანობის თეისტურ წარმოდგენებს, თუმცა მისი რწმენები და პრაქტიკები იესოს ცხოვრებიდან და ახალი აღთქმის სახარებებიდან მომდინარეობს. 

ქრისტიანული ათეიზმი სხვადასხვა ფორმით არსებობს:
* ზოგიერთი მოიცავს ეთიკურ სისტემას.
* ზოგიერი გულისხმობს კულტურულ ქრისტიანობას.
* ზოგიერთი ქრისტიანი ათეისტი იკავებს თეოლოგიურ პოზიციას, რომლის მიხედვითაც უარყოფილია ტრანსცენდენტული ან ინტერვენციონისტი ღმერთის რწმენა ღმერთის სამყაროში ძიების მიზნით (თომას ჯ. ჯ. ალტიზერი).
* ზოგიერთს სწამს იესოსი, თუმცა უღმერთო სამყაროში (უილიამ ჰამილტონი). 
* ჰამილტონის ქრისტიანული ათეიზმი იეზუიზმის მსგავსია.

## ცნობილი ადამიანები
* სლავოი ჟიჟეკი (დ. 1949)
* რიჩარდ დოკინზი (დ. 1941)

## რესურსები ინტერნეტში
* Atheists for Jesus 

კატეგორია:ათეიზმი
კატეგორია:ქრისტიანობა და საზოგადოება
ბაუჰაუსი (მრავალმნიშვნელოვანი)

**ბაუჰაუსი** იყო სახელოვნები სკოლა გერმანიაში, რომელიც მოქმედებდა 1919-1933 წლებში.

სახელი **ბაუჰაუსი** ასევე შესაძლოა აღნიშნავდეს:
* Bauhaus — ინგლისური გოთური როკ-ჯგუფი
Bauhaus (ჯგუფი)

**Bauhaus** — ინგლისური როკ-ჯგუფი, რომელიც 1978 წელს ინგლისში, ნორთამპტონში ჩამოყალიბდა. ჯგუფის წევრები არიან დენიელ ეში (გიტარა, საქსოფინი), პიტერ მერფი (ვოკალი), კევინ ჰესკინსი (დრამი) და დევიდ ჯეი (ბასი). ჯგუფის თავდაპირველი სახელი, რომელიც მისი დაარსების პირველივე წელსვე შემოკლდა, იყო **Bauhaus 1919**, რაც გერმანული ხელოვნების სკოლა ბაუჰაუსის ამოქმედების პირველი წლიდან მომდინარეობდა. Bauhaus გოთური როკის პიონერებად ითვლებიან, თუმცა მათი შემოქმედება არაერთ ჟანრს მოიცავს, მათ შორისაა დები, გლემ-როკი, ფსიქოდელია და ფანკი. 

## წევრები
* დენიელ ეში – აკუსტიკური გიტარა, საქსოფონი, ბექ ვოკალი
* პიტერ მერფი – წამყვანი ვოკალი, აკუსტიკური გიტარა, კლავიში, მელოდიკა, კონგა
* კევინ ჰესკინსი – დრამი, კლავიში, ფორტეპიანო, ბექ ვოკალი
* დევიდ ჯეი – ბას-გიტარა, კლავიში, პერკუსია, ბექ ვოკალი

## დისკოგრაფია
### სტუდიური ალბომები
* *In the Flat Field* (1980)
* *Mask* (1981)
* ''The Sky's Gone Out* (1982)
* *Burning from the Inside* (1983)
* *Go Away White'' (2008)

## სქოლიო
კატეგორია:ინგლისური პოსტ-პანკ ჯგუფები
კატეგორია:1978 წელს ჩამოყალიბებული ჯგუფები
კატეგორია:2008 წელს დაშლილი ჯგუფები
კატეგორია:4AD-ის შემსრულებლები
კატეგორია:გოთიკური როკ-ჯგუფები
ლამაზი ვოლვარიელა

**ლამაზი ვოლვარიელა** () — სოკოს სახეობა ვოლვოპლუტეუსის გვარისა.

დაბალი ხარისხის პირობითად საჭმელი სოკოა. იზრდება ნიადაგზე, საძოვრებზე, პარკებში და ბაღებში, ზაფხულიდან შემოდგომამდე.

სოკო პირველად აღწერა შვეიცარიელმა ბოტანიკოსმა ოგიუსტ პირამის დეკანდოლიმ
1815 წელს როგორც *Agaricus gloiocephalus*. 2011 წელს შეყვანილი იქნა ვოლვოპლუტეუსის ახლად შექმნილ გვარში.

**სამეცნიერო სინონიმები**:
* 
* 
* 
* 
* 
*
* 
* 
* 

## აღწერა 
ქუდის დიამეტრი 5—15 სმ-მდე აღწევს, გლუვია, მოთეთრო, იშვიათად — მორუხო-მოთეთრო ან მორუხო-მურა, ცენტრში უფრო მუქია, რუხი-ყავისფერი. ნორჩობაში ქუდი კვერცხისებრია, მოგვიანებით ზარისებრია, დაშვებული კიდეებით, შემდეგ — ამოზნექილი და გაშლილი. განიერი ბორცვაკით ცენტრში. ნესტიან ამინდში ლორწოვან-წებოვანი, მშრალ ამინდში — აბრეშუმისებრი, მბრწყინავი.

რბილობი — თხელი, თეთრი, გაჭრისას ფერს არ იცვლის. არაგამოხატული, ან კანგაცლილი კარტოფილის ან ბოლოკის მსგავსი სუნითა და გემოთი.

ჰიმენოფორი — ფირფიტებიანი, ფირფიტების სიგანე — 8-12 მმ, ხშირი, განიერი, ფეხთან თავისუფალი, კიდეებთან მომრგვალებული, ჯერ თეთრი, შემდეგ კი ვარდისფერი.

ფეხის სიგრძე — 5-20 სმ-მდე, სიგანე — 1-3 სმ, ცილინდრული, ძირში გასქელებული, თეთრი ან რუხი-ყვითელი. ნორჩობაში ქეჩისებრია, მოგვიანებით — გლუვი. საყელო არ გააჩნია. ვოლვა — თავისუფალი, ტომრისებრი, თხელი, მოთეთრო ან მორუხო.

სპორების ფხვნილი — მოვარდისფრო-ყავისფერი. სპორები — 12-21х7-12 მკმ, ელიფსისებრი, გლუვი, ღია მოვარდისფრო.

## გავრცელება და ეკოლოგია 
საპროტროფია. იზრდება ნიადაგზე, ერთეულებად ან მცირე ჯგუფებად, დარღვეულ ნეშომპალიან ნიადაგებზე, როგორებიცაა  ნაყანევი, ნაგვიანი, ნაკელისა და კომპოსტის გროვები, სანაგვეები, თივის ზვინები და ა.შ. აგრეთვე დაფიქსირებულია სათბურებშიც.

არსებობს ცნობები, რომ ლამაზი ვოლვარიელა დაფიქსირებულია მსოფლიოს ყველა კონტინენტზე, გარდა ანტარქტიდისა.

**სეზონი** — ზაფხულიდან შემოდგომამდე.

## კვებითი ღირებულება  
დაბალი ხარისხის პირობითად საჭმელ სოკოდ ითვლება. გამოიყენება ახალი (შენახვა არარეკომენდირებულია) შემწვარი სახით. აგრეთვე ხმარობენ სუპებსა და სხვა სოკოებისგან მომზადებულ კერძებში.

ზოგიერთი სახელმძღვანელო ურჩევს გამოუცდელ მესოკოვეებს თავი შეიკავონ მისი შეგროვებისაგან, რადგანაც იგი მეტად წააგავს ამანიტას გვარის შხამიან წარმომადგენლებს. აშშ-ში დაფიქსირდა რამდენიმე შემთხვევა, როდესაც აზიელი ემიგრანტები ლამაზი ვოლვარიელას ნაცვლად შეცდომით აგროვებდნენ და ჭამდნენ შხამასოკოს.

## გალერეა

ფაილი:Volvopluteus gloiocephalus.jpg
ფაილი:Volvopluteus gloiocephalus (DC.) Vizzini, Contu & Justo 78697.jpg
ფაილი:Volvopluteus gloiocephalus G6.JPG
ფაილი:Volvopluteus gloiocephalus (DC.) Vizzini, Contu & Justo 138276.jpg
ფაილი:Volvariella.gloiocephala.-.lindsey.jpg
ფაილი:Volvariella gloiocephala1.jpg
ფაილი:Volvariella gloiocephala hay Finland.JPG
ფაილი:Volvariella gloiocephala2.jpg

## რესურსები ინტერნეტში 
*
*

## სქოლიო 
კატეგორია:საჭმელი სოკოები
კატეგორია:ვოლვოპლუტეუსი
პანკის მოდა

**პანკის მოდა** — პანკ სუბკულტურის ჩაცმულობის, ვარცხნილობის, მაკიაჟის, სამკაულისა და სხეულის მოდიფიკაციების სტილი. პანკი მოდის ფართო სპექტრს მოიცავს, ვივიენ ვესტვუდის დიზაინებიდან დაწყებული ჩრდილოეთამერიკული ჰარდქორის დაუდევარი ჩაცმულობის სტილით დამთავრებული. პანკის მოდაზე გავლენა მოახდინა სხვადასხვა სუბკულტურებისა და ხელოვნების მიმართულებების განსაზღვრულმა  სტილმა, მათ შორისაა გლემ-როკი, სკინჰედებისა და მოდის სუბკულტურა. ხშირად პანკები ჩაცმულობას, როგორც საკუთარი პოზიციის გამოხატვის საშუალებას, იყენებენ. 

პანკის მოდის ელემენტები გვხვდება ცნობილი დიზაინერების ნამუშევრებში, მათ შორის არიან ანა სუი, ვივიენ ვესტვუდი და ჟან-პოლ გოტიე. 

## იხილეთ აგრეთვე
* მძიმე მეტალის მოდა
* გოთური მოდა

## რესურსები ინტერნეტში
* 
* 
* 
* 

## სქოლიო
კატეგორია:მოდა
კატეგორია:2010-იანი წლების მოდა
კატეგორია:2000-იანი წლების მოდა
კატეგორია:1990-იანი წლების მოდა
კატეგორია:1980-იანი წლების მოდა
ორენსეს მუნიციპალიტეტები

300px|მინი|ორენსეს პროვინციის მდებარეობა ესპანეთის რუკაზე
ორენსეს პროვინცია შედის გალისიის ავტონომიურ გაერთიანებაში და შედგება 92 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ორენსეს მუნიციპალიტეტები ერთიანდებიან 12 კომარკაში: ორენსე (12 მუნიციპალიტეტი), ლიმია (11), რიბეირო (10), ტიერა-დე-სელანოვა (10), ვალდეორასი (9), კარბალინო (9), ვერინი (8) ალიარის-მასედა (6), ბახა-ლიმია (5), ვიანა (4), ტიერა-დე-კალდელასი (4) და ტიერა-დე-ტრივესი (4). 

ორენსეს პროვინციის ფართობია 7273 კმ² და 2019 წლის მონაცემებით მოსახლეობის რაოდენობა შეადგენს 307 651 მაცხოვრებელს. დედაქალაქია ორენსე, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია  ლა-ვეგა (290,49 კმ²), ხოლო ყველაზე პატარაა — ბეადე (6,4 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ფილ რადი

**ფილიპ ჰიუ ნორმან რადი** (, ნამდვილი სახელი **ფილიპ ჰიუ ნორმან ვიტშკე რუდზევეჩიუსი**, ; დ. 19 მაისი, 1954) — ავსტრალიელი დრამერი. ფართოდაა ცნობილი, როგორც AC/DC-ის წევრი. 1977 წელს ბას-გიტარისტის, მარკ ევანზის, ბენდიდან წასვლის შემდეგ რადი გახდა AC/DC-ის ერთადერთი წევრი, რომელიც ავსტრალიაშია დაბადებული (ჯონსონი და უილიამსი ინგლისიდან არიან, იანგები კი შოტლანდიაში არიან დაბადებული). 2003 წელს ის AC/DC-ის სხვა წევრებთან ერთად როკ-ენ-როლის დიდების დარბაზში შეიყვანეს. 2014 წელს რადმა საკუთარი პირველი სოლო ალბომი *Head Job* გამოუშვა*.* ახალ ზელანდიაში მიმდინარე სამართლებრივი დავის გამო რადს მოუწია გამოეტოვებინა AC/DC-ის 2015 წლის ტურნე Rock or Bust World Tour, რის გამოც ის უელსელმა კრის სლეიდმა ჩაანაცვლა. 2020 წლის 30 სექტემბერს AC/DC-მ დაადასტურა, რომ ფილ რადი ბენდს დაუბრუნდებოდა მათი ახალი ალბომისთვის *Power Up.*

## ადრეული ცხოვრება 
ფილ რადი მელბურნში, ავსტრალიაში, დაიბადა. მას აქვს გერმანული და ირლანდიური ფესვები, მისი მამინაცვალი კი ლიეტუველი იყო. რადმა დრამზე დაკვრა თინეიჯერობის ასაკში დაიწყო და შემდეგ სერიოზულად გადაწყვიტა მუსიკალური კარიერისკენ სწრაფვა. სანამ AC/DC-ის შეუერთდებოდა, ის არაერთი ავსტრალიური ჯგუფის დრამერი იყო.

## რესურსები ინტერნეტში 
* PHIL RUDD MUSIC

კატეგორია:დაბადებული 19 მაისი
კატეგორია:დაბადებული 1954
კატეგორია:ავსტრალიელი მუსიკოსები
კატეგორია:XX საუკუნის ავსტრალიელი მუსიკოსები
კატეგორია:XXI საუკუნის ავსტრალიელი მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ანტიკონსუმერიზმი

**ანტიკონსუმერიზმი** — სოციოპოლიტიკური იდეოლოგია, რომელიც უპირისპირდება კონსუმერიზმს, მატერიალური ქონების უწყვეტ შეძენასა და მოხმარებას. ანტიკონსუმერიზმი დაინტერესებულია ბიზნეს კორპორაციების კერძო ქმედებებით, რომლებიც მიმართულია ფინანსური და ეკონომიკური მიზნების მისაღწევად საჯარო კეთილდღეობის ხარჯზე, განსაკუთრებით გარემოსდაცვით, სოციალური სტრატიფიკაციისა და საგოგადოების მართვის ეთიკის საკითხებში. პოლიტიკაში ანტიკონსუმერიზმი გარემოსდაცვით, ანტიგლობალიზმისა და ცხოველთა უფლებების აქტივიზმთან იკვეთება. 

ანტიკონსუმერიზმი წარმოიშვა, როგორც რეაქცია, იმ პრობლემების საპასუხოდ, რაც მომხმარებლებისადმი არასათანადო მოპყრობამ და წარმოებაში ცხოველების მოხმარებამ წარმოქმნა. ანტიკონსუმერიზმის მაგალითებია ნაომი კლეინის წიგნი *„ლოგოს გარეშე“* და დოკუმენტური ფილმი *კორპორაცია* (2003).

ეკონომიკური მატერიალიზმის, როგორც დედამიწის დესტრუქციის გამომწვევი დეჰუმანიზებული ქმედების, კრიტიკა რელიგიიდან და სოციალური აქტივიზმიდან მომდინარეობს. რელიგიური კრიტიკის მტკიცებით, მატერიალისტური კონსუმერიზი ხელს უშლის ადამიანსა და ღმერთს შორის კავშირს და ცხოვრების ამორალურ წესს ქადაგებს. კათოლიკური პერსპექტივიდან, თომა აკვინელის მიხედვით, „სიხარბე, ყველა სხვა მომაკვდინებელი ცოდვის მსგავსად, ღვთის წინაშე ჩადენილი ცოდვაა, რადგან ადამიანს დროებითი საგნების გამო მარადიული ღირებულებების დაგმობას აიძულებს.“ ასეთივე აზრზე იდგნენ ფრანცისკე ასიზელი და მაჰათმა განდი, რომლებიც ამბობდნენ, რომ სულიერი შთაგონება მათ მარტივი ცხოვრებისკენ მოუწოდებდა. 

სეკულარული პერსპექტივიდან, კონსუმერისტული მატერიალიზმი კრიმინალის (რაც სიღარიბიდან და ეკონომიკური უთანასწორობიდან მომდინარეობს), ინდუსტრიული დაბინძურებისა და შესაბამისად, გარემოს დეგრადაციის მიზეზია. 

## რესურსები ინტერნეტში
*Consumerism and Kids
*Fifty Possible Ways to Challenge Over-Commercialism 
*The Rebel Sell
*25 Years of Monitoring the Multinationals
*The story of stuff by Annie Leonard
*Website of Postconsumers
*Chinese Consumers: The Romantic Reappraisal
*Renegade Consumer 
*The Good Life: An International Perspective

კატეგორია:კონტრკულტურა
კატეგორია:სოციალური თეორიები
კატეგორია:გარემოს მდგრადობა
კატეგორია:კონსუმერიზმი
აბდულოვო (კუიურგაზის რაიონი)

**აბდულოვო** (; ) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.

2010 წლის მონაცემებით სოფელში ცხოვრობს 408 ადამიანი. რაიონულ ცენტრ ერმოლაევოდან დაშორებულია 27 კილომეტრით. უახლოესი რკინიგზის სადგურია ერმოლაევო, რომელიც დაშორებულია 27 კმ-ით.

2002 წლის აღწერის მიხედვით სოფელში ცხოვრობენ თათრები და ბაშკირები.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:კუიურგაზის რაიონის სოფლები
საქართველოს მონარქების დედების სია

**საქართველოს მონარქების დედების სია** — საქართველოს სამეფოს, ასევე მანამდე და მას შემდეგ არსებული ქართული სამეფოების მმართველთა ბიოლოგიური დედების სია. ამ ქალთა უმრავლესობა წარმოშობით თავადაც ქართველი იყო.

## იბერიის მეფეთა დედები 
## ქართლის ერისმთავართა დედები 
## საქართველოს მონარქთა დედები 
## ქართლის მეფეთა დედები 
## კახეთის მეფეთა დედები 
## ქართლ-კახეთის მეფეთა დედები 
## იმერეთის მეფეთა დედები 
## იხილეთ აგრეთვე 
* საქართველოს მონარქების მეუღლეების სია
* საქართველოს მმართველთა სია

კატეგორია:დედა დედოფლები
კატეგორია:საქართველოს დედოფლები
კატეგორია:საქართველოს ისტორია
ვილიარინო-დე-კონსო

**ვილიარინო-დე-კონსო** (, ) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ვიანის კომარკის შემადგენლობაში.  ფართობი — 200,23 კმ². მოსახლეობა — 524 კაცი (2020 წ.).

## იხილეთ აგრეთვე
* ორენსეს მუნიციპალიტეტები

## რესურსები ინტერნეტში
* ვილიარინო-დე-კონსოს მუნიციპალიტეტის ოფიციალური საიტი 

## სქოლიო
კატეგორია:ორენსეს მუნიციპალიტეტები
კატეგორია:ორენსეს ქალაქები
რელიგია ყაზახეთში

**რელიგია ყაზახეთში** — რელიგიები, რომლებიც გავრცელებულია ყაზახეთში. სხვადასხვა გამოკითხვის თანახმად, ყაზახეთის მოქალაქეთა უმრავლესობა, ძირითადად ეთნიკურად ყაზახები თავს მუსლიმებად მიიჩნევენ, რომლებიც ისლამის არცერთ შტოს არ მისდევენ. ასევე ცხოვრობენ სუნიტები, რომლებიც, ძირითადად, ჰანაფის შტოს მისდევენ. მუსლიმები არიან ეთნიკურად უზბეკები, უიღურები  და თათრები. 1% -ზე ნაკლებია შაფიების (ძირითადად ჩეჩნები) და შიიტების წილი. რომლებიც „ყაზახეთში მცხოვრები მუსლიმების სულიერი ასოციაციის“ მმართველობის ქვეშაა და მათ მუფთი განაგებს. ყურბან-ბაირამი ქვეყნის ეროვნული დღესასწაულია. ქვეყნის სამხრეთ ნაწილში არცერთი მაზჰაბის მიმდევარი მუსლიმები ცხოვრობენ.

### ქრისტიანობა
ქრისტიანობა ყაზახეთში ისლამის შემდეგ მეორე ყველაზე გავრცელებული რელიგიაა. ქრისტიანი მოქალაქეების უმეტესობა რუსები არიან, ასევე ცხოვრობენ რუსეთის მართლმადიდებელი ეკლესიის მიმდევარი უკრაინელები და ბელარუსები. 2009 წლის ეროვნული აღწერის თანახმად, ყაზახეთის მოსახლეობის დაახლოებით 26% ქრისტიანი იყო. ქვეყნის მოსახლეობის 1.5% გერმანელები არიან, რომლებიც ძირითადად კათოლიციზმისა და ლუთერანობის მიმდევრები არიან. ასევე ბევრია პრესვიტერიანი, იეჰოვას მოწმე, მეშვიდე დღის ადვენტისტი და ორმოცდაათიანელი. მორმონებმა, მენონიტებმა და მეთოდისტებმა ყაზახეთში ეკლესიები ოფიციალურად დაარეგისტრეს მთავრობასთან შეთანხმებით.

### ბაჰაიზმი
ბაჰაიზმის რელიგიის გავრცელება ყაზახეთში ყოფილი საბჭოთა კავშირის დროს დაიწყო. მანამდე ყაზახეთს, როგორც რუსეთის იმპერიის ნაწილს, არაპირდაპირი კონტაქტი ჰქონდა ბაჰაიზმთან ჯერ კიდევ 1847 წელს. რელიგიის გავრცელების შემდეგ ბაჰაიზმი ისლამისა და ქრისტიანობის შემდეგ უდიდეს რელიგიად ჩამოყალიბდა ყაზახეთში. 1994 წლისთვის ჩამოყალიბდა ყაზახეთის ეროვნული სულიერი ასამბლეა. რელიგიური მონაცემების არქივების ასოციაციამ (მსოფლიო ქრისტიანულ ენციკლოპედიაზე დაყრდნობით) გაავრცელა ინფორმაცია, რომ 2010 წლისთვის ყაზახეთში დაახლოებით 7 000 ბაჰაისტი იყო.

## რელიგიის თავისუფლება
[thumb|ჩაბად-ბუბავიტჩის სინანგოგა [ალმათი|ალმათში, რომელიც ყაზახეთის საფოსტო მარკაზე დაბეჭდეს 2006 წელს|200x200px]]
ყაზახეთს აქვს ძალიან მრავალფეროვანი და სტაბილური რელიგიური ფონი. მიუხედავად ამისა, ხშირია კრიშნას მიმდევრებისა და იეჰოვას მოწმეების დევნის ფაქტები, რამაც საერთაშორისო საზოგადოება შეშფოთება გამოიწვია.

ყაზახეთის რესპუბლიკის კონსტიტუციის 22-ე მუხლში ნათქვამია, რომ „ყველა ადამიანს აქვს რწმენის თავისუფლების უფლება“. 2011 წლის 18 მაისს ყაზახეთის პრეზიდენტმა მიიღო განკარგულება რელიგიური საქმეთა სააგენტოს შექმნის შესახებ. სააგენტოს მისიაა მთავრობას, რელიგიურ ჯგუფებსა და სამოქალაქო საზოგადოებას შორის ისეთი ურთიერთობის ჩამოყალიბება, რომ ყაზახეთმა რელიგიურ თავისუფლებას მიაღწიოს.

2003 წელს ყაზახეთმა დააფუძნა მსოფლიო და ტრადიციული რელიგიების ლიდერების კონგრესი, რომლის მიზანია ყაზახეთში რელიგიური ტოლერანტობისა და თავისუფლების უზრუნველყოფა.

## რელიგია ეთნიკური ჯგუფის მიხედვით
2009 წლის ოფიციალური მონაცემებით, ყაზახეთში მცხოვრები ეთნიკური ჯგუფები რელიგიის მიხედვით წარმოდგენილია ქვემოთ მოცემულ ცხრილში:

## სქოლიო
კატეგორია:რელიგია ადგილმდებარეობის მიხედვით
კატეგორია:რელიგია ყაზახეთში
ჯოან ჯეტი

**ჯოან ჯეტი** (; დ. 22 სექტემბერი, 1958) — ამერიკელი როკ-მომღერალი, სიმღერების ავტორი, კომპოზიტორი, მუსიკოსი, ხმის ჩამწერი პროდიუსერი და მსახიობი. ცნობილია თავისივე ბენდის Joan Jett & the Blackhearts საქმიანობით და გოგონათა როკ-ჯგუფის The Runaways წევრობით, რომლის ერთ-ერთი თანადამაარსებელი, ვოკალისტი და გიტარისტი იყო. ჯგუფის ცნობილია ჰიტია სიმღერა *„Cherry Bomb“*. The Blackhearts-თან ერთად ჯეტი სიმღერის ''„I Love Rock 'n' Roll“* საკუთარი ვერსიის შესრულებითაა ცნობილი, რომელიც 1982 წელს შვიდი კვირის მანძილზე ბილბორდის ცხელი ასეულის ჩარტში პირველ ადგილს იკავებდა. ჯეტის სხვა ცნობილი სიმღერებია: *„Bad Reputation“*, *„Crimson and Clover“*, *„Do You Wanna Touch Me (Oh Yeah)“*, *„Light of Day“*, *„I Hate Myself for Loving You“* და *„Dirty Deeds“''.

ჯეტი მეცო-სოპრანოა. მის სამ ალბომს პლატინის ან ოქროს ფირფიტა აქვს მიღებული. მომღერალს ხშირად როკ-ენ-როლის დედოფალს უწოდებენ. 2015 წელს Joan Jett & the Blackhearts როკ-ენ-როლის დიდების დარბაზში შევიდა.

## სქოლიო
კატეგორია:დაბადებული 1958
კატეგორია:დაბადებული 22 სექტემბერი
კატეგორია:ამერიკელი როკ-მომღერლები
კატეგორია:XX საუკუნის ამერიკელი გიტარისტები
კატეგორია:XX საუკუნის ამერიკელი მომღერლები
კატეგორია:XX საუკუნის ამერიკელი ქალი მომღერლები
კატეგორია:XXI საუკუნის ამერიკელი მომღერლები
კატეგორია:XXI საუკუნის ამერიკელი ქალი მომღერლები
კატეგორია:ამერიკელი ქალი მსახიობები
კატეგორია:ამერიკელი როკ-გიტარისტები
კატეგორია:პანკ-როკ მუსიკოსები
კატეგორია:ამერიკელი ქალი მომღერლები და სიმღერების ავტორები
კატეგორია:ამერიკელი ფემინისტები
კატეგორია:ფემინისტი მუსიკოსები
კატეგორია:ამერიკელი ქალი როკ-მომღერლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:რიტმ-გიტარისტები
კატეგორია:ცოცხალი ადამიანები
გილერმო ლასო

**გილერმო ალბერტო სანტიაგო ლასო მენდოსა** (დ. 16 ნოემბერი, 1955) — ეკვადორელი ბიზნესმენი და პოლიტიკოსი. ეკვადორის პრეზიდენტი 2021-2023 წლებში. თანამდებობას დაიკავებს 2021 წლის 24 მაისს. მონაწილეობა აქვს მიღებული 2013, 2017 და 2021 წლების საპრეზიდენტო არჩევნებში. 2021 წლის საპრეზიდენტო არჩევნებში დაამარცხა ანდრეს არაუსი. 1998 წლის 10 აგვისტოდან 1999 წლის 17 აგვისტომდე გუაიასის პროვინციის გუბერნატორი. 1999 წლის აგვისტოდან სექტემბრამდე ეკვადორის პირველი და უკანასკნელი ეკონომიკის მინისტრი. ლასოს ჰყავს მეუღლე, მარია კრესპო (დაქორწინდნენ 1981 წელს) და 5 შვილი.

## რესურსები ინტერნეტში
* ოფიციალური ვებგვერდი
* გილმერო ლასოს ბიოგრაფია 

## სქოლიო
კატეგორია:ეკვადორელი პოლიტიკოსები
კატეგორია:ეკვადორის პრეზიდენტები
კატეგორია:ცოცხალი ადამიანები
ოგიუსტ პირამის დეკანდოლი

**ოგიუსტ პირამის დეკანდოლი** (; დ.4 თებერვალი, 1778, ჟენევა, შვეიცარია— გ. 9 სექტემბერი, 1841, იქვე) — შვეიცარიელი ბოტანიკოსი და პედაგოგი, ყველა დროის ერთ-ერთი ყველაზე გავლენიანი ბოტანიკოსი, მცენარეთა კლასიფიკაციის ბუნებრივი სისტემის ერთ-ერთი პირველი ავტორი.

საფრანგეთის მეცნიერებათა აკადემიის წევრ-კორესპონდენტი (1810), ლონდონის სამეფო საზოგადოების უცხოელი წევრი (1822), სანქტ-პეტერბურგის მეცნიერებათა აკადემიის საპატიო (1826) და უცხოელი წევრი (1835), აგრეთვე შვედეთის, ბავარიისა და პრუსიის მეცნიერებათა აკადემიების წევრი. სამეფო მედლის კავალერი (1833).

იგი იყო ბოტანიკოსების, ალფონს დეკანდოლის მამა და კაზიმირ დეკანდოლის ბაბუა. დეკანდოლი მოხსენიებულია 16605-მდე მცენარის დასახელების ავტორად ან თანაავტორად.

## ნაშრომები
* *Reticularia rosea* (1798)
* *Historia Plantarum Succulentarum* (4 vols., 1799) 
* *Astragalogia* (1802)
* 
** Introduction: *Principes élémentaires de botanique* p.&nbsp;61
*** also published separately as: –
*** 
** vol. I 
** vol. II 
** vol. III 
** vol. IV Part I
*  
** vol. V  Supplementary volume, volume index page 650
* *Les liliacées* vols. 1–4, (1805–1808)  of 8
* *Essai sur les propriétés médicales des plantes comparées avec leurs formes extérieures et leur classification naturelle* (1804)
* *Synopsis plantarum in flora Gallica descriptarum* (1806)
* *Mémoire sur la Géographie des Plantes de France, Considerée dans Ses Rapports avec la Hauteur Absolue* (1817)
*  (2nd ed. 1819)
* *Flore du Mexique* (1819) transcribed in Hervé M. Burdet, "Le récit par Augustin Pyramus de Candolle de l'élaboration de la Flore du Mexique, dite aussi Flore des dames de Genève," *Anales del Jardín Botánico de Madrid*, 54 (1996) 575–88.
* 
* Essai Élémentaire de Géographie Botanique (1820)
* A. P. de Candolle and K. Sprengel. Elements of the philosophy of plants: containing the principles of scientific botany. W. Blackwood, Edinburgh,1821.
* 
** First seven volumes 1824–1839, continued by Alphonse Pyramus de Candolle

## ლიტერატურა
*Декандоль Огюстен Пирам // Дебитор — Евкалипт. — М. : Советская энциклопедия, 1972. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 8).
*Бекетов А. Н. Де-Кандоль // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## რესურსები ინტერნეტში
* 
* 
* 
* ოგიუსტ პირამის დეკანდოლი — Biodiversity Heritage Library

## სქოლიო
კატეგორია:დაბადებული 4 თებერვალი
კატეგორია:საფრანგეთის მეცნიერებათა აკადემიის წევრები
კატეგორია:მედიცინის დოქტორები
კატეგორია:ლონდონის სამეფო საზოგადოების უცხოელი წევრები
კატეგორია:პეტერბურგის მეცნიერებათა აკადემიის წევრ-კორესპონდენტები
კატეგორია:სანქტ-პეტერბურგის მეცნიერებათა აკადემიის საპატიო წევრები
კატეგორია:პრუსიის მეცნიერებათა აკადემიის წევრები
კატეგორია:ბავარიის მეცნიერებათა აკადემიის წევრები
კატეგორია:შვედეთის სამეფო მეცნიერებათა აკადემიის წევრები
კატეგორია:ჟენევის უნივერსიტეტის კურსდამთავრებულები
კატეგორია:სამეფო მედლის ლაურეატები
უმი (სოფელი)

**უმი** () — სოფელი ირანში, ტორბატ-ე ჰედარიეს შაჰრესტანში, ხორასან-რეზავის ოსტანში. 2006 წლის მონაცემებით სოფელში 627 ადამიანი ცხოვრობს. სოფელში ცხოვრობს 167 ოჯახი.

## სქოლიო
კატეგორია:ტორბატ-ე ჰედარიეჰის შაჰრესტანის სოფლები
დვანი (მდინარე)

**დვანი** ჯონდო გვასალიას მოხსენიებული აქვს როგორც **მტილიანა**. აღმოსავლეთის ფრონეს უერთდება სოფელ დვანთან. მდინარეზე მდებარეობს სოფელი ფრინევი.

## სქოლიო 
კატეგორია:შიდა ქართლის მხარის მდინარეები
კატეგორია:სამხრეთ ოსეთის დროებითი ადმინისტრაციულ-ტერიტორიული ერთეულის მდინარეები
ნარბონის წისქვილი

**ნარბონის წისქვილი** () — მარცვალსაფქვავი წისქვილი ალჟირში. მდებარეობს ალჟირის პროვინციის ჰუსეინ-დეის მუნიციპალიტეტში, ტრიპოლის ქუჩაზე. საწარმო 1864 წელს ლუი გონზაგ ნარბონმა დააარსა.

## ისტორია
წისქვილის პირველი ნაგებობა ლუი გონზაგ ნარბონმა (1828-1893) 1862 წელს ააშენა. საწარმო აღჭურვილი იყო რვა აგრეგატით და დღეში 350-400 ცენტნერი ხორბლის გადამუშავება შეეძლო. 

1941 წლის ივნისში სამანქანო დარბაზში ხანძარი გაჩნდა, რომელმაც საერთო ჯამში 300 000 ფრანკის ღირებულების ტექნიკა დააზიანა და გაანადგურა.

1945 წლამდე წისქვილის მშენებლობა რამდენიმე ეტაპად მიმდინარეობდა. ალჟირის ომის შემდეგ წისქვილის ნაციონალიზაცია განხორციელდა. მალევე ის სოფლის მეურნეობის რამდენიმე დარგის საწარმოდ გადაკეთდა. 2021 წელს შენობა ჰუსეინ-დეის სახალხო მუნიციპალურ ასამბლეას გადაეცა. 

2010 წლის ივნისში განსახლების და ქალაქმშენებლობის სამინისტროს ექსპერტთა ჯგუფმა განაცხადა, რომ შენობის დემონტაჟი უნდა განხორციელებულიყო. გადაწყვეტილების აღსრულება 2013 წელს ალჟირის ტრამვაის სისტემის შექმნის გამო გადაიდო. 

2021 წელს შენობის ნგრევა განახლდა. ორგანიზაცია „Inventaire citoyen du patrimoine“-მ შენობის შესანარჩუნებლად კამპანია წამოიწყო.

## სქოლიო
კატეგორია:ალჟირის შენობა-ნაგებობები
ძვ. წ. 920-იანები

## მოვლენები
* ძვ. წ. 922: ოსორკონ I, 22-ე დინასტიიდან, ეგვიპტის მეფე გახდა.

## მნიშვნელოვანი პიროვნებები
კატეგორია:ძვ. წ. X საუკუნე
ბეგონტე

**ბეგონტე** () — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ტერა-ჩის კომარკის შემადგენლობაში.  ფართობი — 126,8 კმ². მოსახლეობა — 2978 კაცი (2020 წ.).

## იხილეთ აგრეთვე
* ლუგოს მუნიციპალიტეტები

## რესურსები ინტერნეტში
* ბეგონტეს მუნიციპალიტეტის ოფიციალური საიტი

## სქოლიო
კატეგორია:ლუგოს მუნიციპალიტეტები
კატეგორია:ლუგოს ქალაქები
მუქკიდიანი პლუტეუსი

**მუქკიდიანი პლუტეუსი** () — პლუტეუსის გვარის სოკო პლუტეუსისებრთა ოჯახისა. გავრცელების არეალი მოიცავს ევროპასა და აზიას. გვხვდება საქართველოშიც.

საჭმელი სოკოა. იხმარება ახალი, დამუჟუჟებული და დამწნილებული. იზრდება დამპალ წიწვოვან ხეებზე, უპირატესად ფიჭვზე, ზაფხულიდან შემოდგომამდე.

სოკო პირველად აღწერა შვეიცარიელმა მიკოლოგმა პოლ კონრადმა 1927 წელს როგორც *Pluteus cervinus subsp. atromarginatus*. მიმდინარე ბინომიალური სახელწოდება მიანიჭა ფრანგმა მიკოლოგმა რობერ კიუნერმა 1935 წელს.

**სამეცნიერო სინონიმები**:
*  
* 
* 
*  და სხვა.

## აღწერა 
ქუდის — დიამეტრი 3-10 (12) სმ-მდე, მუქი მურაა, სქელხორციანი, ზარისებრი, ნახევრადმომრგვალებული, ბრტყლად ამოზნექილი ან გაშლილი, მცირე ბორცვაკით ცენტრში. კიდეები მუქი, რომლებიც არშიასავით აქვს შემოვლებული. ზედაპირი როგორც წესი მშრალი, გლუვი, აბრეშუმისებრი, ცენტრში წვრილქერცლიანი.

ჰიმენოფორი — ფირფიტებიანი, ფირფიტები განიერი, ხშირი, მკრთალ-ვარდისფერი, მოვარდისფრო-მოყავისფრომდე.

ფეხის სიგრძე — 4-10, სისქე —0,5-1,2 სმ, ცილინდრული, ცენტრალური, თანაბარი ან ზევით ოდნავ შევიწროებული, მკვრივი. ზედაპირი გლუვია, მოთეთრო ან ჩალისფერი. მოყავისფრო ან მუქი მურა სიგრძივი ბოჭკოებით.

რბილობი — ტალახისფერ-თეთრი, მოტკბო გემოთი და სასიამოვნო სუნით. გაჭრისას ფერს არ იცვლის.

სპორების მტვერი — ვარდისფერი. სპორები — გლუვი, ფართოელიფსისებრი, კვერცხისებრამდე, 6-8×4-5,5 მკმ. ბაზიდიუმი — ოთხსპორიანი, 7-30×6-10 მკმ, თხელკედლიანი, გურზისებრი, უფერული. ჰეილოცისციტები — 25-65×12-35 მკმ, გურზისებრი ან თითისტარისებრი, თხელკედლიანი, უფერული.

## მსგავსი სახეობები 
* *Pluteus cervinus* — როგორც წესი იზრდება ფოთლოვან ხეებზე, განსხვავდება ფირფიტების კიდეების შეფერილობით.

* *Pluteus umbrosus* — როგორც წესი იზრდება წიფლის მერქანზე, ქუდის ზედაპირი ბადისებრია.

## გავრცელება და ეკოლოგია 
საპროტროფია. იზრდება დამპალ წიწვოვან ხეებზე, უპირატესად ფიჭვზე, იშვიათად ნაძვსა და სოჭზე. 

გავრცელებულია ევროპის ბევრ ქვეყანაში (გარდა ბალკანეთის ნახევარკუნძულისა), აზიაში — სამხრეთი კავკასია (საქართველო), რუსეთი (პრიმორიეს მხარე) და იაპონია. რუსეთის ევროპულ ნაწილში ცნობილია ლენინგრადის, პერმისა და სამარის ოლქებში.

**სეზონი**  — ზაფხულიდან შემოდგომამდე.

## გალერეა

ფაილი:2009-10-02 Pluteus atromarginatus (Singer) Kühner 59000.jpg
ფაილი:2009-10-02 Pluteus atromarginatus (Singer) Kühner 59001.jpg
ფაილი:2009-10-02 Pluteus atromarginatus (Singer) Kühner 59003.jpg
ფაილი:2011-03-27 Pluteus atromarginatus (Singer) Kühner 138787.jpg
ფაილი:2012-03-29 Pluteus atromarginatus (Singer) Kühner 208871.jpg
ფაილი:2012-03-29 Pluteus atromarginatus (Singer) Kühner 208872.jpg
ფაილი:Schwarzschneidige Dachpilze Pluteus atromarginatus.jpg

## ლიტერატურა 
* 
*  ISSN 1810-9586

## რესურსები ინტერნეტში
## სქოლიო 
კატეგორია:საჭმელი სოკოები
კატეგორია:პლუტეუსი
ძვ. წ. 930-იანები

## მოვლენები
* ძვ. წ. 936: გარდაიცვალა ჰირამ I — ფინიკიის მეფე

## მნიშვნელოვანი პიროვნებები
კატეგორია:ძვ. წ. X საუკუნე
ძვ. წ. 940-იანები

## მოვლენები
## მნიშვნელოვანი პიროვნებები
* ადად-ნირარი II — ასურეთის მეფე ძვ. წ. 911 - ძვ. წ. 890.
* აბია — იუდეის მეფე ძვ. წ. 915 - ძვ. წ. 913 წლებში
* ასა — იუდეის მეფე ძვ. წ. 913-873 წლებში, აბიას ვაჟი

კატეგორია:ძვ. წ. X საუკუნე
მარკ შულცი

**მარკ ფილიპ შულცი** (; დ. 26 ოქტომბერი, 1960) — ამერიკელი სპორტსმენი, ყოფილი თავისუფალი სტილით მოჭიდავე. 1984 წელს შულცმა მოიგო ოლიმპიური თამაშები. 1985 და 1987 წლებში გახდა მსოფლიო ჩემპიონი. 1987 წელს მოიგო პან-ამერიკული თამაშები. 1996 წელს შულცმა გამართა შეხვედრა შერეული საბრძოლო ხელოვნებაში (MMA) და მეტოქე გარი გუდრიჯი პირველ რაუნდში, ბრძოლის დაწყებიდან 12 წუთში დაამარცხა.

## რესურსები ინტერნეტში
*

კატეგორია:დაბადებული 26 ოქტომბერი
კატეგორია:დაბადებული 1960
კატეგორია:ამერიკელი თავისუფალი სტილით მოჭიდავეები
კატეგორია:ცოცხალი ადამიანები
კონსუმერიზმი

(2002)]]
**კონსუმერიზმი** — სოციალური და ეკონომიკური წესრიგი, რომელიც მომხმარებელს სულ უფრო მეტი რაოდენობით პროდუქციისა და სერვისის შეძენისკენ უბიძგებს.  კონსუმერიზმმა XX საუკუნეში ინდუსტრიულ რევოლუციასთან ერთად დაიწყო ზრდა, როცა მასობრივი წარმოება ზედმეტ, საჭიროზე მეტის წარმოებად იქცა, მომხმარებლის რეალური საჭიროების გაუთვალისწინებლად გაიზარდა პროდუქციის რაოდენობა და კომპანიებმა მომხმარებლის ხარჯვითი ქმედებების მანიპულირების მიზნით მიმართეს რეკლამასა და პროდუქციის დაგეგმილ მოძველებას. 1899 წელს თორსტეინ ვებლენმა გამოაქვეყნა წიგნი კონსუმერიზმის შესახებ „უსაქმური კლასის თეორია“, რომელიც იკვლევს, თუ როგორ მოერგნენ ეკონომიკური ინსტიტუციები XX საუკუნის დასაწყისში  გამოჩენილ „თავისუფალი დროის“ ფენომენს. წიგნში ვებლენი ასახავს უსაქმური კლასის ხარჯვით ჩვევებს, რომელიც ძირითადად მყიდველის მიერ საკუთარი პრესტიჟის და სტატუსის წარმოჩენას ემსახურება და არაა დაკავშირებული პროდუქციის ფუნქციასთან და საჭიროებასთან.

ეკონომიკაში კონსუმერიზმი, აბსტრაქტული გაგებით, არის იმის მიჩნევა, რომ მომხმარებლის თავისუფალი არჩევანი უნდა იყოს ძლიერი ორიენტირი მწარმოებლისთვის იმის გადაწყვეტაში, თუ რისი და რა სახის წარმოება უნდა მოხდეს, რაც თავის მხრივ საზოგადოების ეკონომიკური ორგანიზების ორიენტირი ხდება. 

კონსუმერიზმი ფართო კრიტიკის საგანია, როგორც იმ ინდივიდთა მიერ, რომლებიც ეკონომიკაში მონაწილეობის განსხვავებულ გზებს ირჩევენ (როგორიცაა მარტივი ან ნელი ცხოვრება), ასევე ექსპერტთა მიერ, რომლებიც მსოფლიოზე თანამედროვე კაპიტალიზმის ეფექტებს აფასებენ. ექსპერტები ხშირად ხაზს უსვამენ კავშირს კონსუმერიზმსა და ისეთ პრობლემებს შორის, როგორებიცაა ზრდის იმპერატივი და ზემოხმარება, რასაც გარემოზე უარყოფითი ზეგავლენა აქვს, მათ შორისაა პირდაპირი ეფექტები, როგორიცაა ბუნებრივი რესურსების ზედმეტი მოხმარება და ერთჯერადი პროდუქტების დიდი რაოდენობის გამოყენება და ზოგადი, ფართო ეფექტები, როგორიცაა კლიმატის ცვლილება. არაერთი კვლევა და კრიტიკა ხაზს უსვანს კონსუმერიზმის სოციოლოგიურ ეფექტებს, როგორებიცაა კლასობრივი ბარიერების გამყარება და უთანასწორობის წარმოქმნა. 

## რესურსები ინტერნეტში
* კონსუმერიზმი

## სქოლიო
კატეგორია:ეკონომიკური იდეოლოგიები
კატეგორია:ეკონომიკური სოციოლოგია
*
ლუგოს მუნიციპალიტეტები

300px|მინი|ლუგოს პროვინციის მდებარეობა ესპანეთის რუკაზე
ლუგოს პროვინცია შედის გალისიის ავტონომიურ გაერთიანებაში და შედგება 67 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ლუგოს მუნიციპალიტეტები ერთიანდებიან 13 კომარკაში: ტერა-ჩა (9 მუნიციპალიტეტი), ლუგო (8), სარია (7), ლა-მარინია-სენტრალი (6), ლოს-ანკარესი (6), ტერა-დე-ლემოსი (6), ლა-მარინია-ოქსიდენტალი (5) ლა-მარინია-ორიენტალი (4), მეირა (4), ულოა (3), ფონსაგრადა (3), ჩანტადა (3) და კიროგა (3). 

ლუგოს პროვინციის ფართობია 9856 კმ² და 2019 წლის მონაცემებით მოსახლეობის რაოდენობა შეადგენს 329 587 მაცხოვრებელს. დედაქალაქია ლუგო, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია  ფონსაგრადა (438,45 კმ²), ხოლო ყველაზე პატარაა — რაბადე (5,2 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
პოლ კონრადი

**პოლ კონრადი** (; დ. 1 აპრილი, 1877, ლე-ლოკლი — გ. 19 დეკემბერი, 1948, ნევშატელი) — შვეიცარიელი გეომეტრი და მოყვარული მიკოლოგი.

მისი სტანდარტული საავტორო ბოტანიკური შემოკლებაა **Konrad**.

## ბიოგრაფია
1894 წელს დაამთავრა ბაზელის უნივერსიტეტის მათემატიკის ფაკულტეტი. 1902-1948 წლებში იყო ნევშატალის ტრამვაის მომსახურების თანამშრომელი; 1938 წლიდან დირექტორი.

თავისუფალ დროს მიკოლოგიას უთმობდა. 1918 წელს გახდა საფრანგეთის მიკოლოგიური საზოგადოების წევრი; 1927 წელს ლიონის კარლ ლინეს საზოგადოების წევრი. 1932 წელს მიიღო ნევშატელის უნივერსიტეტის საპატიო დოქტორის წოდება.

პროფესორ ანდრე მობლანთან ერთად შექმნა სოკოების ილუსტრირებული ატლასი — „Icones Selectae Fungorum“, რომელშიც აღწერილი იყო ცენტრალურ ევროპაში გავრცელებული სოკოს სახეობები.

პოლ კონრადი გარდაიცვალა 1948 წლის 19 დეკემბერს ქალაქ ნევშატელში, 71 წლის ასაკში.

## რჩეული ნაშრომები 
* *Notes critiques sur quelques champignons du Jura* (4 ნაწილად, 1923–29)
* *Révision des Hyménomycètes de France et des pays limitrophes* (ანდრე მობლანთან ერთად) (1924)
* *Icones Selectae Fungorum*; (ანდრე მობლანთან ერთად; 6 ნაწილად, 1924–27). 
* *Note sur le Boletus pulverulentus Opatowski*; რენე მერთან ერთად (1927) 
* *Les Agaricales. Classification, revision des espèces, iconographie, comestibilité* (ანდრე მობლანთან ერთად, 1948)

## ლიტერატურა
* 
* Stafleu F. A., Cowan R. S. Taxonomic Literature : [ინგლ.]. — Ed. 2. — Utrecht, The Hague, 1979. — Vol. II: H—Le. — P. 644. — 991 p. — ISBN 90-313-0343-7. — doi:. 10.5962/bhl.title.48631.

## სქოლიო 
კატეგორია:გარდაცვლილი 19 დეკემბერი
კატეგორია:შვეიცარიელი მიკოლოგები